مجاریستان-صربیستان سرحدینده پولیس‌دن قاچماغا چالیشان قاچقین‌لارا تپیک آتان قادین کامرامان پترا لاسزلویا وئریلن 3 ایل حبس جزاسی تصدیق ائدیلدی.
سزگد بؤلگه محکمه‌سینده باخیلان محکمه ایشینده سوریه-لی قاچقینی مدافعه ائدن هلسینکی کومیسیونونون وکیلی لاسزلونون زوراکی‌لیق و سوچا  تشببوس ماده‌سی عذره تقسیرلندیریلیمه‌سینی طلب ائتدی.
لاسزلونون وکیلی ایسه داها اول وئریلن قرارین لغوینی طلب ائتدی.
قاضی آندراس سزابو متهیم لاسزلو باره‌سینده 3 ایل حبس جزاسینی تصدیقله‌دیگینی بیلدیردی.
خاطیرلاداق کی، 2015-جی ایل سپتامبریندا مجاریستان-صربیستان سرحدیندکی روسزکه قصبه‌سینده وظیفه‌سی‌نین باشیندا اولان قادین کامرامان پترا لاسزلونون پولیسله قاچقین‌لار آراسیندا چیخان قارشیدورما‌دان سونرا قاچماغا چالیشان کیچیک قاچقین قیزا تپیک آتماسی و قوجاغینداکی اوشاغی ایله قاچماق ایسته‌ین آتایا بادالاق وورماسی بؤیوک رئاکسیا‌لارا سبب اولموشدو.
حادثه‌دن درحال سونرا کامرامان ایشدن قووولموش، باره‌سینده داوا آچیلمیشدی.
